138 



Tanke skjult, som jeg har udviklet i mine Afhandlinger, at der 

 egentlig i Naturen kun existerer en eneste Grundkraft, der kan 

 antage alle de forskjellige Former, hvori vi kjende Naturkræf- 

 terne. Men derved havde jeg dog endnu intet Beviis for Kræf- 

 ternes Uforgængelighed; thi dertil udkrævedes, at jeg skulde 

 godtgjøre, at Virksomhedsmængderne i alle de nye Kræfter til- 

 sammentagne netop vare lige saa store som Virksomhedsmæng- 

 den i den tabte Kraft. 



Jeg maatte altsaa først godtgjøre ved Experiment, at naar 

 vi under et Arbeides Udførelse tabe en vis Arbeidsmængde, 

 og vi indrette det Hele saaledes , at vi ikke erholde andre 

 nye Kræfter end Varme udviklet under Arbeidets Udførelse, 

 hvilket vi kunne , saa vil den udviklede Varmemængde , uaf- 

 hængig af de Legemer, hvorved den udvikles, stedse staae i 

 Forhold til den tabte Arbeidsmængde og det saaledes, at den 

 udviklede Varmemængde i ethvert Øieblik stedse er istand til 

 at frembringe en Arbeidsmængde, der er ligestor med den tabte. 

 Det maatte bevises, at naar vi anvende en bevægende Kraft 

 paa Udvikling af Electricitet og vi sørge for , at ingen 

 anden Kraft samtidigen dermed udvikles, men at den hele nye 

 Kraft bliver Electricitet, saa ville de udviklede Electricitets- 

 mængder i hvert Øieblik netop være istand til at frembringe en 

 Varmemængde , der kan tilbagegive os den hele tabte Arbeids- 

 mængde. Vi maatte endvidere bevise, at naar vi ved modsatte 

 chemiske Stoffers Forening frembringe en Varmeudvikling, saa vil 

 den frembragte Varmemængde netop være istand til at adskille 

 den dannede Forbindelse og istand til at bringe de oprindelige 

 Stoffer tilbage i deres første Tilstand ; det maatte fremdeles 

 bevises, at den Arbeidsmængde, som udvikles ved en Damp- 

 maskine, er ligestor med den Arbeidsmængde, der kan udvikles af 

 den Varmemængde, som Dampen afgiver i Dampcylinderen, Spild 

 fraregnet, o.s.v. Først naar alt dette var beviist, var Rigtigheden 

 af den udviklede Sætning fuldstændigt godtgjort ved Experiment. 

 Saavidt kom jeg ikke før jeg b ekj end tgj orde min Tanke og mine 



